Author: NN_30
Last saved by: Goran Stojic

U TOKU JE PERIOD KADA SE VOĆE PRIPREMA ZA ULAZAK U STANJE MIROVANJA
Za dobre rezultate neophodna adekvatna zaštita !

*Do sada se godinama, po navici radio jesenji tretman bakarnim preparatima koji u praksi, ali i dugogodišnjim istraživanjima nažalost nije davao zadovoljavajuće rezultate u zaštiti od biljnih bolesti
*Razmatrajući neefikasnost, štetnost i ekonomski trošak jesenjeg tretmana voća bakrom preporučuje se alternativno rešenje u vidu tretmana opalog lišća 5 odsto rastvorom uree
*Naime, kod jabuke, višnje i sorti šljive koje imaju problem sa rđom ovo treba da se uvede kao redovna praksa

U toku je period kada se voćke pripremaju da uđu u stanje mirovanja. Trenutno lišće na većini voćnih vesta počinje da menja boju i da žuti, a zatim i počinje da opada. Do sada se godinama, po navici radio jesenji tretman bakarnim preparatima koji u praksi, ali i dugogodišnjim istraživanjima, nažalost, nije davao zadovoljavajuće rezultate u zaštiti od biljnih bolesti. 
-Poseduje i štetan efekat jer taloženjem bakra u zemljištu smanjujemo i aktivnost mikroorganizama u njemu. Ovo za posledicu ima i smanjenu apsorpciju određenih mikroelemenata koji su neophodni biljkama. Izostavljanjem ovog tretmana ćemo smanjiti troškove u proizvodnji što je jako bitno uzimajući u obzir niske otkupne cene većine voćnih vrsta, objašnjava mast. inž. polj. za zaštitu bilja Dušan Stojanović, PSSS Niš. 
Razmatrajući neefikasnost, štetnost i ekonomski trošak jesenjeg tretmana voća bakrom preporučuje se alternativno rešenje u vidu tretmana opalog lišća 5 odsto rastvorom uree. Naime, kod jabuke, višnje i sorti šljive koje imaju problem sa rđom ovo treba da se uvede kao redovna praksa. Prouzrokovači krastavosti jabuke, pegavosti lista višnje i rđe šljive prezimljavaju u opalom lišću te je radi smanjenja infekcija u sledećoj godini neophodno njihovo uništavanje. 
Preporuka je da se nakon što opadne 95 odsto lista sa stabala, a pre jesenjeg đubrenja, uradi tretman opalog lišća u prizemnom sloju sa ratvorom uree 5 do 7 odsto i količinom tečnosti od 400 do 600 litara po hektaru. Nakon toga primeniti jesenje đubrenje mineralnim hranivima i sve zajedno uneti na dubinu od 15 do 20 centimetara u brazdama kao što se i inače radi u standardnom đubrenju voćaka. 

Ovim tretmanom se unište spore patogena, i dobije korisna razgrađena organska materija koju biljke sledeće godine koriste kao hranu. 
J. Mirčić
LEG:SPAS OD BOLESTI U TRETMANU OPALOG LIŠĆA:napušten tretman voća bakrom
(Projekat “Nišlije se uključuju u odlučivanje” sufinansiran iz budžeta grada Niša)